עמוס כרמל

עמוס כרמל (31 באוקטובר 1940 - 3 באוגוסט 2011) היה עיתונאי, סופר, עורך ומתרגם ישראלי. זוכה פרס נשיא המדינה לספרות.

ביוגרפיה
נולד ברחובות ללוטה ולוי כרמל (ויניק), איש העלייה השנייה שעלה לארץ ישראל ערב מלחמת העולם הראשונה. למד בבית חינוך לילדי עובדים ושירת בצה"ל כצנחן בנח"ל המוצנח ונפצע במהלך מלחמת ששת הימים.

כרמל היה בעל תואר בוגר בכימיה ובביוכימיה מהאוניברסיטה העברית בירושלים, ותוארי מוסמך (1968) ודוקטור בכימיה פיזיקלית מטעם מכון ויצמן למדע ברחובות.

את עבודתו כעיתונאי החל ב-1959 כעורך בעיתון הנוער העובד והלומד "במעלה" (1959-60). בשנת 1974 החל לכתוב ב"דבר" וב-1979 הצטרף ל"ידיעות אחרונות". לעיתים השתמש בשם העט "אבי טנא".

תרגם וערך ספרים רבים, מרביתם בתחומי המדע הפופולרי, והיסטוריה פוליטית של ישראל.

בשנת 1977 זכה בפרס אהרן קציר לכתבה מדעית פופולרית. לאחר מכן, זכה בפרס טשרניחובסקי לתרגומי מופת לשנת 1999, בפרס ביקורת התקשורת לשנת 2004, עבור מדור הדעות בידיעות אחרונות, וכן בפרס נשיא המדינה עבור הנצחת זכרו של אפרים קציר.

כרמל היה נשוי לנעמי ואב לשלושה. בנו הוא העיתונאי אסף כרמל. התגורר ברחובות. נפטר ב-2011, בגיל 71.

בין ספריו
 תחנת בגדד אינה עונה
 הכול פוליטי – לקסיקון הפוליטיקה הישראלית
 אלוף הניצחון – אסף שמחוני
 מלון אורחים - סיפור תולדות המלונאות בארץ ישראל
 פוספט הוא לחם
 כל הארץ חזית

קישורים חיצוניים
 
 
 תרגומיו של עמוס כרמל, באתר סימניה
 עמוס כרמל, באתר העין השביעית
 
 
 
 
 שלמה נקדימון, פרידה מעמוס כרמל: קינאתי בו, אהבתי אותו, ידיעות אחרונות, 4 באוגוסט 2011; אורי הייטנר, אנציקלופדיה מהלכת; קורות חייו של עמוס כרמל שנפטר ב-3.8.11, בתוך חדשות בן עזר, 667 (ח' באב תשע"א, 8 באוגוסט 2011)
 הטורים של עמוס כרמל, באתר ynet
 מאמריו של עמוס כרמל, באתר "אופקים חדשים", כתב-עת בהוצאת קרן ברל כצנלסון

הערות שוליים

סופרים ישראלים
סגל ידיעות אחרונות
מתרגמים ישראלים
מתרגמים מאנגלית לעברית
סגל דבר
עורכי עיתונים ישראלים
זוכי פרס טשרניחובסקי
סופרים כותבי עברית
פובליציסטים ישראלים
מחברי ספרי עיון ישראלים
בעלי טור ישראלים
זוכי פרס נשיא המדינה לספרות
בוגרי בית חינוך רחובות
בוגרי האוניברסיטה העברית בירושלים
בעלי תואר דוקטור ממכון ויצמן למדע
ישראלים שנולדו ב-1940
ישראלים שנפטרו ב-2011